wannaphong/clean_thaiwikipedia huggingface dataset:
# สแตน มาร์ช
สแตน มาร์ช  ตัวละครและตัวเอกจากภาพยนตร์การ์ตูนเรื่อง เซาท์พาร์ก แสตนมีประโยคที่พูดติดปากว่า "Oh My God! They Killed Kenny" (แปลว่า โอ้พระเจ้า!พวกเขาฆ่าเคนนี่!) โดยมักจะพูดหลังจากที่เคนนีถูกฆ่า ผู้ให้เสียงพากษ์ของแสตนคือเทรย์ พาร์เกอร์

สแตนเกิดวันที่ 19 ตุลาคม สแตนเหมือนจะเป็นเด็กธรรมดาคนหนึ่งทั่วไปในเมืองเซาท์พาร์ก เขามักจะสวมเสื้อกันหนาวสีน้ำตาลและหมวกไหมพรมสีน้ำเงินอยู่เสมอ ในเรื่องสแตนมีบทบาทสำคัญพอสมควร มีความเป็นผู้นำและมักคอยช่วยเหลือและเป็นคนปรึกษาให้กับคนอื่นเสมอโดยเฉพาะไคลท์ สแตนมีแฟนหนึ่งคนคือ เวนดี้ เทสตาเบอร์เกอร์(Wendy Testaburger) ที่เคยเลิกไปแล้วครั้งหนึ่งและกลับมาคืนดีกันเหมือนเดิม 
ด้านครอบครัว สแตนมีพ่อชื่อว่าแรนดี้ (Randy) ซึ่งเป็นตัวละครผู้ใหญ่ที่มีบทบาทพอๆกับเขา รวมถึงเป็นหนึ่งในประธานสมาคมผู้ปกครองของโรงเรียนด้วย ส่วนแม่ของเขาชาร์รอน (Sharon) ทำงานที่คลินิกศัลยกรรมที่มีชื่อว่าทอมซ ไรโนพลัสตี้ (Tom's Rhinoplasty) สแตนมีพี่สาวคนหนึ่งชื่อ แชลลี่ มาร์ช (Shelly Marsh) แชลลี่ชอบทะเลาะกับสแตนบ่อยๆ รวมถึงยังมีคุณลุงที่ชื่อว่าจิมโบ เคิร์น (Jimbo kern)ที่เป็นอดีตทหารสงครามเวียดนามซึ่งปัจจุบันเป็นคนขายอาวุธเพื่อการล่าสัตว์ นอกจากนี้ สแตนมีสัตว์เลี้ยงเป็นหมาชื่อสปาร์คกี้
# นิภา พริ้งศุลกะ
นิภา พริ้งศุลกะ (เกิด 4 มกราคม พ.ศ. 2479) อดีตสมาชิกสภาผู้แทนราษฎรจังหวัดสุราษฎร์ธานี 7 สมัย สังกัดพรรคประชาธิปัตย์

 ประวัติ 
นิภา เกิดเมื่อวันที่ 4 มกราคม พ.ศ. 2479 เป็นบุตรนายนันท์ กับนางเตือนใจประวัติผู้สมัคร ส.ส. กรมการปกครอง สมรสกับนายแพทย์กำธร พริ้งศุลกะ มีบุตรชาย คือธีรภัทร พริ้งศุลกะ อดีตสมาชิกสภาผู้แทนราษฎรจังหวัดสุราษฎร์ธานี พรรคประชาธิปัตย์

สำเร็จการศึกษา ประกาศนียบัตรวิชาชีพพยาบาลและผดุงครรภ์ จาก โรงพยาบาลหญิง (วิทยาลัยพยาบาล) และปริญญาตรี ศิลปศาสตรบัณฑิต สาขาพัฒนาชุมชน จากสถาบันราชภัฏสุราษฎร์ธานี

 งานการเมือง 
นิภา ได้รับเลือกตั้งเป็นสมาชิกสภาผู้แทนราษฎรครั้งแรกใน เดือนมีนาคม พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 7 ครั้ง 

พ.ศ. 2554 ได้ย้ายตนเองมาลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 124 แต่ไม่ได้รับเลือกตั้ง 

 สมาชิกสภาผู้แทนราษฎร 
นิภา พริ้งศุลกะ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสุราษฎร์ธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสุราษฎร์ธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสุราษฎร์ธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุราษฎร์ธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสุราษฎร์ธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสุราษฎร์ธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสุราษฎร์ธานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๗, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๒๓, ๑ ธันวาคม ๒๕๔๓
# ต้าเอส
สฺวี ซีหยวน (; 6 ตุลาคม ค.ศ. 1976 – 2 กุมภาพันธ์ ค.ศ. 2025) รู้จักกันตามชื่อเวทีว่า ต้าเอส  เป็นนักแสดง นักร้อง และพิธีกรชาวไต้หวัน เป็นที่รู้จักจากบทบาท "ซานไช่" จากซีรีส์เรื่อง รักใสใส หัวใจสี่ดวง (2001)

ประวัติ
บาร์บี้ สวี หรือที่แฟนคลับรู้จักกันในชื่อ ต้าเอส เกิดเมื่อวันที่ 6 ตุลาคม 1976 เธอเป็นที่รู้จักอย่างมากจากละครไต้หวันเรื่อง Meteor Garden ละครไต้หวันที่สร้างมาจากการ์ตูนญี่ปุ่นซึ่งทำให้เธอมีชื่อเสียงมาก ต้าเอสได้แสดงภาพยนตร์จีนเรื่อง The Ghost Inside เป็นเรื่องแรก หลังจากนั้นเธอก็ปรากฏตัวอีกครั้งในละครไต้หวันเรื่อง Mars ประกบคู่กับ วิก โจว นอกจากนี้ต้าเอสยังเคยเป็นนักร้องก่อนจะมาเป็นนักแสดง เธอเป็นหนึ่งในสมาชิกวงดูโอ้ S.O.S (Sisters of Shu) ร่วมกันกับน้องสาว เสี่ยวเอส โดยมีอัลบั้ม Abnormal Girls เป็นอัลบั้มสุดท้าย แต่ด้วยความหมายของชื่อ S.O.S พวกเธอจึงตัดสินใจเปลี่ยนชื่อวงเป็น ASOS (A Sisters of Shu) แทน ต้าเอสจบโรงเรียนการแสดง

ชีวิตส่วนตัว
ต้าเอสคบกับ เฉิน เชียงโจว เป็นเวลาเจ็ดปีเริ่มตั้งแต่สมัยเรียนมัธยมปลาย เธอคบกับนักร้องชาวเกาหลีใต้ คู จุน-ย็อบ ตั้งแต่ปลายปี 1998 ถึงปี 2000 ทั้งคู่เลิกกันเพราะ "คำสั่งห้ามออกเดท" โดยต้นสังกัดของคู เธอคบกับนักแสดง หลัน เจิ้นหลง ตั้งแต่ปี 2001 ถึงปี 2005 ตามด้วยความสัมพันธ์สองปีกับนักแสดง วิก โจว จนถึงต้นปี 2008

เมื่อวันที่ 16 พฤศจิกายน 2010 ต้าเอสแต่งงานกับนักธุรกิจชาวจีน หวัง เสี่ยวเฟย ในปักกิ่ง ทั้งคู่จัดงานเลี้ยงฉลองวิวาห์บนเกาะไหหลำ เมื่อวันที่ 22 มีนาคม 2011 大S汪小菲掷500万包酒店摆酒 总统别墅作新房  16 March 2011. Retrieved 16 March 2011 เพียงสี่วันก่อนงานแต่งงาน ต้าเอสแท้งลูกและเข้ารับการผ่าตัดเพื่อนำเด็กออก

 การเสียชีวิต 
เมื่อวันที่ 29 มกราคม 2025 ต้าเอสเดินทางไปญี่ปุ่นในช่วงวันหยุดตรุษจีน ซึ่งตามคำบอกเล่าของน้องสาวของเธอ เธอติดไข้หวัดใหญ่ เธอเสียชีวิตที่โตเกียว เมื่อวันที่ 2 กุมภาพันธ์ ด้วยวัย 48 ปี สาเหตุการเสียชีวิตเดิมคิดว่าเป็นปอดบวม ซึ่งมีต้นตอมาจากภาวะแทรกซ้อนจากไข้หวัดใหญ่ แต่ต่อมาได้รับการยืนยันว่าเป็นภาวะช็อกจากการติดเชื้อ

 ผลงาน 

โทรทัศน์
 [2007] Corner with Love
 [2005] Phantom Lover
 [2004] Mars
 [2004] Say Yes Enterprise (Story 3: Love Letter)
 [2003] A Chinese Ghost Story
 [2002] The Monkey King
 [2002] รักใสใสหัวใจ 4 ดวง ภาค 2 (Meteor Garden II) (CTS)
 [2001] รักใสใสหัวใจ 4 ดวง (Meteor Garden)

ภาพยนตร์
 [2008] My So Called Love
 [2008] Connected
 [2006] Silk รับบท Su Yuan
 [2005] The Ghost Inside
# มิสไทยแลนด์เวิลด์ 2556
มิสไทยแลนด์เวิลด์ 2556 2556 ตัดสินการประกวดในวันที่ 10 เมษายน 2556 โดยดำเนินงานถ่ายทอดสดโดย ช่อง 3 ผู้ชนะในปีนี้คือ กัญญาภัค โภคสมบูรณ์ ครบแล้ว 20 ขาอ่อนชิงมงกุฎ มิสไทยแลนด์เวิลด์ 2013

 ผู้ชนะ 
 ผลการประกวด ผู้เข้าประกวด มิสไทยแลนด์เวิลด์ 2556 อุดรธานี  – กัญญาภัค โภคสมบูรณ์ รองอันดับ 1 สมุทรสาคร – ระชา รักขพันธ์ รองอันดับ 2 กรุงเทพ – ศุกลนิจ เมทางสุเวช 5 คนสุดท้าย กรุงเทพ – ธันยาภัทร ศิริโชติ
 พระนครศรีอยุธยา  – กานต์กุลยา ฉิมพลีนาศรม
 รางวัลพิเศษ 
 ผลการประกวด ผู้เข้าประกวด ขวัญใจช่างภาพสื่อมวลชน อ่างทอง  – ณัฐชยา มั่งนิมิต Miss B-ing Bodyline กรุงเทพ – ศุกลนิจ เมทางสุเวช นางงามสุขภาพดี กรุงเทพ – ศุภิสรา ชมพูศรี นางงามมิตรภาพ นครศรีธรรมราช – ปัภฑณัญ จันทรโชตะ Sexy Trend-setter by Sabina กรุงเทพ – ธันยาภัทร ศิริโชติ นางงามรูปร่างดี อุดรธานี – นิศาชล ต้วมสูงเนิน นางงามผิวสวย กรุงเทพ – อาดีนา เดอร์ริล จ๊อบ
 Fast Track 
รางวัล Fast Track เป็นโคต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ
 ผลการประกวด ผู้เข้าประกวด นางงามที่อุทิศตนเพื่อสังคม พระนครศรีอยุธยา  – กานต์กุลยา ฉิมพลีนาศรม นางงามที่มีทักษะด้านการเดินแบบ  สมุทรสาคร – ระชา รักขพันธ์  นางงามที่มีความสามารถพิเศษ  สมุทรสาคร – ระชา รักขพันธ์
 ผู้เข้าประกวด 
 หมายเลข  ผู้เข้าประกวด  จังหวัด 1  ธันยาภัทร ศิริโชติ  กรุงเทพ 2  นิศาชล ต้วมสูงเนิน  อุดรธานี 3  พิมพ์จันทร์ พิชยะสูตร  กรุงเทพ 4  ศุภิสรา ชมภูศรี  กรุงเทพ 5  วิลาสินี จันทร์วุฒวงศ์  กรุงเทพ 6  ศุกลนิจ เมทางสุเวช  กรุงเทพ 7  พรรณเพียงเดือน สารพัตร  ปทุมธานี 8  กัญญาภัค โภคสมบูรณ์  อุดรธานี 9 ณัฐาศินี วิชัยดิษฐ์  ภูเก็ต 10  ณัฐธิดา ปนสันเทียะ  นครราชสีมา 11  พิจิตรา กองสอน  นครราชสีมา 12  ปัภฑณัญ จันทรโชตะ  นครศรีธรรมราช 13  อดีนาเดอร์ริล จ๊อบ  กรุงเทพ 14  ศุทธิกาญจน์ เมทางสุเวช 15  ณัฏฐกันย์ อัมพรพงษ์  สมุทรสงคราม 16  ระชา รักขพันธ์  สมุทรสาคร 17  เปรมินทร์ ทับแก้ว  กรุงเทพ 18  ณัฐชยา มั่งนิมิตร  อ่างทอง 19  กานต์กุลยา ฉิมพลีนาศรม  พระนครศรีอยุธยา 20  ภัทรานิษฐ์ ฐษนุพงศ์ปกรณ์  ปทุมธานี
# สมเด็จพระราชาธิบดีอับดุล ระฮ์มัน
สมเด็จพระราชาธิบดีตวนกู อับดุล ระห์มัน อิบนี อัลมาร์ฮุม ตวนกู มูฮัมมัด  (24 สิงหาคม ค.ศ. 1895 – 1 เมษายน ค.ศ. 1960) เป็นยังดีเปอร์ตวนเบอซาร์แห่งรัฐเนอเกอรีเซิมบีลันใน ค.ศ. 1933 และเป็นยังดีเปอร์ตวนอากงพระองค์แรกแห่งสหพันธรัฐมาลายา ตั้งแต่ ค.ศ. 1957 จนกระทั่งสวรรคตใน ค.ศ. 1960

พระชนม์ชีพช่วงต้น
thumb|upright|left|อับดุล ระฮ์มันใน ค.ศ. 1937
อับดุล ระฮ์มันเสด็จพระราชสมภพที่เซอรีเมอนันตีในวันที่ 24 สิงหาคม ค.ศ. 1895 โดยเป้นพระราชโอรสองค์ที่สองในตวนกู มูฮัมมัด อิบนี ตวนกู อันตะฮ์ ยังดีเปอร์ตวนเบอซาร์องค์แรกแห่งรัฐเนอเกอรีเซิมบีลันสมัยใหม่ และยังดีเปอร์ตวนเบอซาร์องค์ที่ 7 แห่งเซอรีเมอนันตี (1888–1933) กับตุนกู ปวน จิก พระมเหสีองค์ที่สอง

พระองค์เข้ารับการศึกษาระดับประถมที่โรงเรียนมลายูเจิมโปล แล้วเข้าวิทยาลัยมลายูในช่วง ค.ศ. 1907 ถึง 1914 พระองค์ทรงงานที่สำนักงานเลขาธิการสหพันธ์ในกัวลาลัมเปอร์เป็นเวลา 1 ปี ก่อนที่จะได้รับแต่งตั้งเป็นผู้ช่วยเจ้าหน้าที่กรมสรรพากรในเซเริมบัน พระองค์รับราชการในกองทหารอาสาสมัครทหารราบมาลายาในตำแหน่งร้อยตรี และได้รับการเลื่อนยศเป็นร้อยโทใน ค.ศ. 1918Abdul Samad Idris (1961) Takhta Kerajaan Negeri Sembilan Utusan Printcorp Sdn Bhd

ได้รับเลือกเป็นยังดีเปอร์ตวนอากง
อับดุล ระฮ์มันได้รับเลือกเป็นยังดีเปอร์ตวนอากงองค์แรกของมาลายาที่เป็นเอกราชในวันที่ 31 สิงหาคม ค.ศ. 1957 ด้วยผลโหวต 8 ต่อ 1 เอาชนะสุลต่านอาบู บาการ์แห่งรัฐปะหัง(4 August 1957) Sunday Times, Singapore

พระองค์เป็นผู้ปกครองรัฐเนอเกอรีเซิมบีลันเป็นเวลา 24 ปีก่อนได้รับเลือกเป็นยังดีเปอร์ตวนอากงองค์แรก

 สวรรคตและพิธีศพ 
อับดุล ระฮ์มันสวรรคตขณะบรรทมที่อิซตานาเนอการา กัวลาลัมเปอร์ ในช่วงเช้าวันที่ 1 เมษายน ค.ศ. 1960 จากนั้นในวันต่อมา มีการจัดขบวนแห่พระศพแบบรัฐพิธีที่กรุงกัวลาลัมเปอร์ จากนั้นโลงศพไม้สักของอับดุล ระฮ์มันจึงถูกเคลื่อนย้ายด้วยรถไฟไปยังเซอเริมบัน และต่อด้วยรถม้าพระศพไปยังอิซตานาเบอซาร์ เซอรีเมอนันตี พระองค์ถูกฝังที่สุสานหลวงที่เซอรีเมอนันตี รัฐเนอเกอรีเซิมบีลัน ในวันที่ 5 เมษายน ค.ศ. 1960Mubin Sheppard (1960) The Death and Funeral of His Late Majesty Tuanku Abdul Rahman Malaya in History Vol 6 No. 1 Malayan Historical Society, Kuala Lumpur
# นิศาชล ต้วมสูงเนิน
นิศาชล ต้วมสูงเนิน (เกิด 24 เมษายน พ.ศ. 2536) ชื่อเล่น เม เป็นนักแสดงและนางงามชาวไทย สังกัดสถานีวิทยุโทรทัศน์ไทยทีวีสีช่อง 3 เจ้าของรางวัลพิเศษ นางงามรูปร่างดี จากการประกวดเวที มิสไทยแลนด์เวิลด์

 ประวัติ 
นิศาชล ต้วมสูงเนิน เกิดเมื่อวันที่ 24 เมษายน  พ.ศ. 2536 เกิดในจังหวัดอุดรธานี ประเทศไทย โดยนิศาชลเคยประกวดเวทีมิสไทยแลนด์เวิลด์ และเธอได้ตำแหน่ง นางงามรูปร่างดี โดยเธอได้รับเงินรางวัล มูลค่า 100,000 บาท พร้อมสายสะพาย และ Gold VIP Card มูลค่า 100,000 บาท 

และในการประกวด มิสไทยแลนด์เวิลด์ 2557 เมได้ทำหน้าที่เป็นผู้เชิญรางวัลพิเศษในการประกวด โดยเธอเชิญรางวัลร่วมกับอีก 2 คนจากผู้ที่ชนะรางวัลพิเศษจากเวทีมิสไทยแลนด์เวิลด์ 2556

ปัจจุบันเธอได้เซ็นสัญญาเป็นนักแสดงภายในสังกัดสถานีวิทยุโทรทัศน์ไทยทีวีสีช่อง 3 ตั้งแต่ปี 2556 เธอจบการศึกษาระดับชั้นมัธยมศึกษาจาก โรงเรียนเซนต์เมรี่ St.Mary's School และจบการศึกษาระดับปริญญาตรีจาก คณะวิทยาลัยนิเทศศาสตร์ สาขาวิชาการประชาสัมพันธ์ มหาวิทยาลัยรังสิตhttps://www.khaosod.co.th/entertainment/news_683480

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| rowspan = "2" | 2557 || คุณชายรักเร่ ||  แป้งร่ำ
|-
| ธิดาแดนซ์ ||  ชมบงกช (บัว)
|-
| rowspan = "1" | 2558 || เทพบุตรสุดเวหา || รติรส
|-
| rowspan = "1" | 2559 || แสงเทียน ||  เพลงพิณ งามแสงนวล
|-
|rowspan = "2" | 2560 || แผนร้ายลงท้ายว่ารัก ||  คคนางค์ (ฟากฟ้า / ฟ้า)
|-
| พ่อยุ่งลุงไม่ว่าง || ลูกกวาด
|-
| rowspan = "4" | 2562 || กลลวงทวงหนี้รัก || สรียา ตั้งสิริกุล (หวาน)
|-
| กรงกรรม || บังอร
|-
| เพลิงพรางเทียน || ไพคา (อดีต) / แพม (ปัจจุบัน)
|-
| ด้ายแดง || เหม่ยฟาง / วิวรรณ ลิ่วรัตนา (มหามงคล)
|-
| rowspan = "1" | 2563 ||  เมียอาชีพ || แอนนา
|-
| rowspan = "2" | 2564 || มายาเสน่หา || ตุลยา
|-
| กะรัตรัก || นิตา
|-
| rowspan = "2" | 2565 || ซ่อนกลิ่น || (รับเชิญ)
|-
| มัดหัวใจยัยซุปตาร์ || ปลายฟ้า
|-
| rowspan = "4" | 2567  || เรือนทาส || กลอย
|-
| เว้าวอนรัก || หวานใจ
|-
| ในวันที่ฝนพร่างพราย || แพรพรรณ
|-
| หนึ่งในร้อย || อุไร
|-
| 2568
| แสนรัก || 
|-
| 
| สิ้นแสงตะวัน|| ฟ้ารุ่ง
|}

 ละครโทรทัศน์ต่อไปนี้ที่ไม่ได้ออกอากาศ
 ละครโทรทัศน์ที่ไม่ได้ออกอากาศ ปี  เรื่อง  บทบาท  หมายเหตุ 2564 เก็บแผ่นดิน เข่งล่า ปิดกล้องตั้งแต่ปี 2564

 ซีรีส์ 
 ปี  เรื่อง  บทบาท  ออกอากาศ 2568 Only you เพียงเธอ ชัญญ่า ช่อง 3 HD

 ภาพยนตร์ 
 ปี  เรื่อง  บทบาท  ค่ายผลิต  2557  เร็วทะลุเร็ว  พลอย  สหมงคลฟิล์ม อินเตอร์เนชั่นแนล

 พิธีกร 
 ผู้ประกาศรายการช่อง 3

 เพลง 
 ธิดาแดนซ์ - ร้องร่วมกับ เกวลิน ศรีวรรณา, รักชน พุทธรังษี (เพลงประกอบละคร ธิดาแดนซ์)
 ทิ้งกันละน่าดู - (เพลงประกอบละคร ''ธิดาแดนซ์'')

 การประกวด 
มิสไทยแลนด์เวิลด์ 2556
# คลื่นเสียงความถี่สูง
คลื่นเสียงความถี่สูง  เป็นคลื่นความดันเสียงแกว่งกวัดซึ่งมีความถี่สูงกว่าขีดจำกัดบนของพิสัยการได้ยินของมนุษย์ ฉะนั้น ความเสียงความถี่สูงจึงมิได้แยกจากเสียง "ปกติ" (ที่มนุษย์ได้ยิน) ด้วยคุณสมบัติทางกายภาพ เพียงแต่มนุษย์ไม่สามารถได้ยินเท่านั้น แม้ขีดจำกัดนี้แปรผันตามบุคคล แต่ในผู้ใหญ่หนุ่มสาวสุขภาพดี มีค่าประมาณ 20 กิโลเฮิรตซ์ เครื่องคลื่นเสียงความถี่สูงทำงานด้วยความถี่ตั้งแต่ 20 กิโลเฮิรตซ์ไปจนถึงหลายกิกะเฮิรตซ์
# ชาวเบลเยียม
ชาวเบลเยียม (, ,) คือพลเมืองของประเทศเบลเยียม
# เจ-มิน
'เจ-มิน' (,) 오지민;  ที่รู้จักกันดีโดย ชื่อ ของเธอ  'J-Min'  (อังกูล   ญี่ปุ่น) เป็นนักร้องนักแต่งเพลงและนักแสดงชาวเกาหลีใต้ ส่วนใหญ่ทำงานอยู่ประเทศญี่ปุ่นตั้งแต่ปี ค.ศ. 2007 และประเทศเกาหลีใต้ตั้งแต่ ค.ศ. 2014 ในสังกัดเอสเอ็มเอนเตอร์เทนเมนต์). She can speak three languages: her native Korean, Japanese, and English.

 ผลงานเพลง 
 2007: Debut in Japan, Dream On.., and Korogaru Ringo (ころがる林檎) 
 2008: Dream On.., and The Singer
 2009-2013: Change/One, If You Want, and Heart Theater
 2014: Cross The Border, Debut in Korea with Hoo and Shine

 อัลบั้มสตูดิโอ  
 อัลบั้มสตูดิโอเกาหลี 
EPs
 2014: Shine

Digital Singles
 2014: Hoo

 อัลบั้มสตูดิโอญี่ปุ่น 
Studio albums
 2008: The Singer(cover album)
 2014: Cross The Border

EPs
 2007: Korogaru Ringo 
 2008: Dream On...

Digital Singles
 2007: Dream On... 
 2009: Change/One 
 2012: If You Want 
 2013: Heart Theater

 ทัวร์คอนเสิร์ต 
SMTown
SMTown Live '10 World Tour
SMTown Live World Tour III
SMTown Live World Tour IV

 ละครเวที 
 Year  Title  Role  Notes 2012 Jack the Ripper (Musical)  Gloria  2013 The Three Musketeers Constance http://www.allkpop.com/2013/01/yenny-kyuhyun-jun-k-kim-min-jong-and-more-cast-in-the-three-musketeers-musical

 รางวัล 
 So-Loved Awards
 Year  Category  Recipient  Result 2014 Best Debut Female J-Min Nominated
# สมาพันธ์วอลเลย์บอลแอฟริกา
สมาพันธ์วอลเลย์บอลแอฟริกา  หรือชื่อย่อ CAVB เป็นปกครองสำหรับกีฬาวอลเลย์บอลในทวีปแอฟริกา สำนักงานใหญ่ตั้งอยู่ในกรุงไคโร ประเทศอียิปต์

 สมาชิก 
ณ ปี ค.ศ. 2018 สหพันธ์ต่อไปนี้เป็นสมาชิกสมาพันธ์
รหัสประเทศชื่อสมาชิกโซน 1 - แอฟริกาเหนือ ALGสหพันธ์วอลเลย์บอลแอลจีเรีย LBAสหพันธ์วอลเลย์บอลลิเบีย MARราชสหพันธ์วอลเลย์บอลโมร็อกโก TUNสหพันธ์วอลเลย์บอลตูนิเซียโซน 2 - แอฟริกาตะวันตกโซนเอ CPVสหพันธ์วอลเลย์บอลกาบูเวร์ดี GAMสมาคมวอลเลย์บอลแกมเบีย GBSสหพันธ์วอลเลย์บอลกินี-บิสเซา MLIสหพันธ์วอลเลย์บอลมาลี MTNสหพันธ์วอลเลย์บอลมอริเตเนีย SENสหพันธ์วอลเลย์บอลเซเนกัล SLEสหพันธ์วอลเลย์บอลเซียร์ราเลโอนโซน 3 - แอฟริกาตะวันตกโซนบี BENสหพันธ์วอลเลย์บอลเบนิน BURสหพันธ์วอลเลย์บอลบูร์กินาฟาโซ GHAสมาคมวอลเลย์บอลกานา GUIสหพันธ์วอลเลย์บอลกินี CIVสหพันธ์วอลเลย์บอลโกตดิวัวร์ LBRสหพันธ์วอลเลย์บอลไลบีเรีย NGRสหพันธ์วอลเลย์บอลไนจีเรีย NIGสหพันธ์วอลเลย์บอลไนเจอร์ TOGสหพันธ์วอลเลย์บอลโตโกโซน 4 - แอฟริกากลาง BDIสหพันธ์วอลเลย์บอลบุรุนดี CAFสหพันธ์วอลเลย์บอลสาธารณรัฐแอฟริกากลาง CGOสหพันธ์วอลเลย์บอลคองโก CHAสหพันธ์วอลเลย์บอลชาด CMRสหพันธ์วอลเลย์บอลแคเมอรูน CODสหพันธ์วอลเลย์บอลคองโก GABสหพันธ์วอลเลย์บอลกาบอง GEQสหพันธ์วอลเลย์บอลอิเควทอเรียลกินี STPสหพันธ์วอลเลย์บอลเซาตูเมและปรินซิปีโซน 5 -แอฟริกาตะวันออกกลาง EGYสหพันธ์วอลเลย์บอลอียิปต์ DJIสหพันธ์วอลเลย์บอลจิบูตี ERTสหพันธ์วอลเลย์บอลแห่งชาติเอริเทรีย ETHสหพันธ์วอลเลย์บอลเอธิโอเปีย KENสมาคมวอลเลย์บอลเคนยา RWAสหพันธ์วอลเลย์บอลรวันดา SOMXirrirka Kubadda Laliska SUDสมาคมวอลเลย์บอลซูดาน TANสมาคมวอลเลย์บอลแทนซาเนีย UGAสหพันธ์วอลเลย์บอลยูกันดาโซน 6 -แอฟริกาใต้โซนเอ  ANGสหพันธ์วอลเลย์บอลแองโกลา BOTสหพันธ์วอลเลย์บอลบอตสวานา LESสมาคมวอลเลย์บอลแห่งชาติเลโซโท NAMสหพันธ์วอลเลย์บอลนามิเบีย MAWสมาคมวอลเลย์บอลมาลาวี MOZสหพันธ์วอลเลย์บอลโมซัมบิก RSAวอลเลย์บอลแอฟริกาใต้ SWZสมาคมวอลเลย์บอลแห่งชาติสวาซิแลนด์ ZAMสมาคมวอลเลย์บอลแซมเบีย ZIMสมาคมวอลเลย์บอลซิมบับเวโซน 7 -แอฟริกาใต้โซนบี COMสหพันธ์วอลเลย์บอลคอโมโรส MADสหพันธ์วอลเลย์บอลมาดากัสการ์ MRIสมาคมวอลเลย์บอลมอริเชียส SEYสหพันธ์วอลเลย์บอลเซเชลส์

 รายการการแข่งขัน 
ด้านล่างนี้เป็นการแข่งขันอย่างเป็นทางการของสมาพันธ์
 การแข่งขันของทีมชาติ 
 วอลเลย์บอลชิงแชมป์แอฟริกา (ชาย/หญิง)
 วอลเลย์บอลชิงแชมป์แอฟริกา รุ่นอายุไม่เกิน 23 ปี (ชาย/หญิง)
 วอลเลย์บอลเยาวชนชายชิงแชมป์แอฟริกา (ชาย)
 วอลเลย์บอลเยาวชนหญิงชิงแชมป์แอฟริกา (หญิง)
 วอลเลย์บอลยุวชนชายชิงแชมป์แอฟริกา (ชาย)
 วอลเลย์บอลยุวชนหญิงชิงแชมป์แอฟริกา (หญิง)

 การแข่งขันของสโมสร 
 วอลเลย์บอลชายชิงแชมป์สโมสรแอฟริกา (ชาย)
 วอลเลย์บอลหญิงชิงแชมป์สโมสรแอฟริกา (หญิง)

 วอลเลย์บอลชายหาด 
 วอลเลย์บอลชายหาดชิงแชมป์แอฟริกา (ชาย)
 วอลเลย์บอลหญิงชายหาดชิงแชมป์แอฟริกา (หญิง)
# เงินไหลมา
เงินไหลมา  เป็นไม้เลื้อยลำต้นอวบน้ำ สีเขียวอมเทา เลื้อยพันด้วยรากพิเศษที่ออกมาตามลำต้น ใบเดี่ยว โคนใบเป็นรูปหัวลูกศร ปลายใบเรียวแหลม ใบสีเขียวหรือด่างขาว ดอกช่อแบบเดียวกับดอกหน้าวัว ยางเมื่อถูกผิวหนังทำให้เป็นผื่นคัน ถ้ารับประทานทำให้คันปาก ทางเดินอาหารอักเสบ
# โพศรี
โพศรี  เป็นพืชในวงศ์ยางพารา เป็นไม้พุ่มหรือไม้ยืนต้น สามารถพบได้ในบริเวณเขตร้อนอย่างในป่าแอมะซอน อเมริกาใต้ อินเดียรวมไปถึงประเทศไทย เปลือกลำต้นมีหนามสีน้ำตาลซึ่งหนามเหล่านี้ทำให้มันถูกตั้งฉายาว่าลิงไม่ปีน (Monkey no-climb)

โพศรีสามารถสูงได้ถึง 60 เมตร มียางสีใส ใบเดี่ยวรูปไข่ ดอกออกเป็นช่อที่ยอด มีดอกย่อยจำนวนมาก ดอกตัวผู้และดอกตัวเมียอยู่บนต้นเดียวกัน ผลกลมแป้นปลายแหลมเป็นจะงอยคล้ายฝักทองในผลมีเมล็กคล้ายเมล็ดถั่วปากอ้าข้อมูลเบื้องต้นของโพศรี ยางเข้าตาทำให้ตาบอด ผลและเมล็ดถ้ารับประทานทำให้ปวดศีรษะ อาเจียน ชักและเป็นอัมพาต
# กุ่มน้ำ
กุ่มน้ำ  เป็นพืชในวงศ์ Capparidaceae เป็นไม้ยืนต้น ใบประกอบแบบนิ้วมือ ใบแห้งสีออกแดง ดอกช่อ กลีบสีขาวแล้วค่อย ๆ เปลี่ยนเป็นสีเหลือง ผลสีนวล มีเมล็ดมาก สีน้ำตาลเข้มรูปเกือกม้า เปลือกต้น เปลือกรากและกิ่งอ่อนถูกผิวหนังแล้วทำให้คัน รับประทานเข้าไปทำให้ปวดศีรษะ อาเจียน กล้ามเนื้ออ่อนแรง
# วิลเลียม บัตเลอร์ เยตส์
วิลเลียม บัตเลอร์ เยตส์  หรือ ดับเบิลยู. บี. เยตส์ (W. B. Yeats) (13 มิถุนายน พ.ศ. 2408 – 28 มกราคม พ.ศ. 2482) เป็นกวีชาวไอร์แลนด์ เขาได้รับการขนานนามว่าเป็นหนึ่งในบุคคลที่มีความสำคัญต่อวงการวรรณกรรมในศตวรรษที่ 20William Butler Yeats Biography และเป็นหนึ่งในไม่กี่คนที่สร้างผลงานชิ้นสำคัญได้หลังจากได้รับรางวัลโนเบลสาขาวรรณกรรมในปี ค.ศ. 1923William Butler Yeats - Biographical

ประวัติ
วิลเลียม บัตเลอร์ เยตส์ เกิดเมื่อ ค.ศ. 1865 ที่ดับลิน ประเทศไอร์แลนด์ บิดาของเขาประกอบอาชีพเป็นจิตรกร ส่วนมารดาของเขามาจากตระกูลค้าขายที่มีฐานะ เขาเป็นพี่คนโตสุดในบรรดาพี่น้อง 6 คน ผลงานชิ้นแรกๆ ของเขาได้รับอิทธิพลจากเพอร์ซี เชลลีย์ (สามีของแมรี เชลลีย์) และเอ็ดมันด์ สเปนเซอร์ แต่ต่อมาเขาก็เปลี่ยนไปสนใจรหัสยลัทธิ, รหัสยศาสตร์, โหราศาสตร์ และความเชื่อแบบเจตนิยม (spiritualism)

เขาแต่งงานกับ Georgie Hyde-Lees (แต่เขามักจะเรียกเธอว่า จอร์จ) ขณะที่ตัวเองมีอายุได้ 52 ปี ทั้งคู่มีบุตรด้วยกัน 2 คน ในปี ค.ศ. 1923 เขาได้รับรางวัลโนเบลสาขาวรรณกรรม สำหรับกวีนิพนธ์ที่แสดงออกถึงความรักชาติ เยตส์เป็นชาวไอร์แลนด์คนแรกที่ได้รับรางวัลนี้ ช่วงสุดท้ายของชีวิต เขาได้ดำรงตำแหน่งวุฒิสมาชิกสภาไอร์แลนด์ 2 สมัย

วิลเลียม บัตเลอร์ เยตส์เสียชีวิตเมื่อ ค.ศ. 1939 ที่เมืองม็องตง ประเทศฝรั่งเศส รวมอายุได้ 73 ปี
# เวตติงฟอร์ดิเอ็นด์
"เวตติงฟอร์ดิเอ็นด์"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเมื่อวันที่ 1 ตุลาคม พ.ศ. 2553 เป็นซิงเกิลลำดับที่สองจากสตูดิโออัลบั้มชุดที่สี่ของวง อะเทาซันด์ซันส์ ซึ่งออกจำหน่ายในวันที่ 14 กันยายน พ.ศ. 2553 มิวสิกวิดีโอของซิงเกิลนี้ กำกับโดย โจ ฮาห์น ออกเผยแพร่ในวันที่ 8 ตุลาคม พ.ศ. 2553 ในเอ็มทีวี เพลงนี้ได้รับการวิจารณ์ในด้านบวกเป็นส่วนใหญ่จากนักวิจารณ์เพลงมืออาชีพ และประสบความสำเร็จอย่างมากBillboard "Waiting for the End" Linkin Park

 มิวสิกวิดีโอ 
มิวสิกวิดีโออย่างเป็นทางการของเพลงนี้กำกับโดย โจ ฮาห์น ถ่ายทำในเดือนกันยายน พ.ศ. 2553 หลังจากที่ออกจำหน่ายอัลบั้มอะเทาซันด์ซันส์ และออกเผยแพร่ที่เอ็มทีวีในวันศุกร์ที่ 8 ตุลาคม พ.ศ. 2553 วิดีโอนี้เริ่มขึ้นโดยการแสดงเพลงนี้ของวงในความมืด พร้อมกับดิจิทัลเอฟเฟ็กมากมาย วิดีโอนี้ยังได้นำไปเป็นรูปแบบของงานศิลปะสำหรับอัลบั้มอะเทาซันด์ซันส์อีกด้วย From Linkin Park's Youtube Channel.

 การแสดงสด 
เพลงนี้ได้นำไปแสดงสดที่งานเอ็มทีวียุโรปมิวสิกอะวอดส์ในปี พ.ศ. 2553 และยังได้นำไปแสดงที่รายการแซตเทอร์เดย์ไนต์ไลฟ์ ในวันที่ 5 กุมภาพันธ์ พ.ศ. 2554 "เวตติงฟอร์ดิเอ็นด์" เป็นเพียงซิงเกิลเดียวที่ได้แสดงในทุกคอนเสิร์ตในอะเทาซันด์ซันส์เวิลด์ทัวร์

 รายชื่อเพลง 
เพลงทั้งหมดแต่งโดยลิงคินพาร์ก

 อันดับชาร์ต 

 ชาร์ต 
ชาร์ต (2010–2011)อันดับสูงสุดAustrian Singles Chart	34Belgium Flanders Ultratip20Canadian Hot 10055Czech Singles Chart34German Singles Chart29Japan Hot 10034Polish Singles Chart48Slovakia Singles Chart64Swiss Singles Chart58UK Singles Top 10090US Billboard Hot 10042US Billboard Rock Songs2US Billboard Alternative Songs1US Billboard Mainstream Rock Tracks37US Billboard Pop Songs21US Billboard Adult Pop Songs11

 ชาร์ตสิ้นปี 
 ชาร์ต (2011) อันดับUS Billboard Alternative Songs7US Billboard Rock Songs10
# อีเวนต์
"Event (อีเวนท์)" เป็นซิงเกิลของวงซีซันไฟฟ์ ประพันธ์เนื้อร้องและแต่งทำนองโดย ป๋ำ วัชราวลี และเรียบเรียงโดย เหมือนเพชร อำมะระ เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556

เนื้อหาเพลงนำเสนออีกมมุมมองของความรัก ความเชื่อข­องหลาย ๆ คนที่คิดว่า "ความรักเป็นเรื่องบังเอิญ" และเชื่อว่า "การได้รู้จักใครสักคน ก็เป็นเรื่องบังเอิญ" แต่ทว่าหารู้ไม่ ถ้าฉุกคิดสักหน่อย "ทุกการรู้จัก หรือทุก ๆ ความรัก ล้วนมีที่มา ล้วนมีเหตุการณ์ และถูกจัดวางไว้" เนื้อหาเพลงถ่ายทอดเหตุการณ์ของความรักที่­เกิดขึ้น ทั้งคาดฝันและไม่คาดฝัน

ดิจิตอลดาวโหลด 6 พฤศจิกายน พ.ศ. 2555

มิวสิกวีดีโอนี้เผยแพร่ในวันที่ 9 มกราคม พ.ศ. 2556 ถ่ายทำกันที่ทุ่งหญ้าฟ้ากว้างแถวบางขุนเทียน โดยเป็นเรื่องราวการเดินทางตามหาความรักของชายคนหนึ่งตามคำทำนายของยิปซีสาว 

การตอบรับ
เพลง "Event" ได้อันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 มกราคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2556)อันดับสูงสุด  ซี้ดเอฟเอ็ม ชาร์ตท็อป 20 SEED CHART : วันที่ 6 มกราคม 2556 3 อีเอฟเอ็ม ชาร์ต 94 ท็อป แอรเพลย์Hot New Chart EFM 94 เพลงฮิต 94 เพลง ประจำวันที่ 6 เมษายน 2556 (Up No.20746) 72 มิวสิกไลบารี่ ชาร์ตท็อป 40อันดับที่ 21 : #Event - Season Five #Up from #24 Peak+21 #เพลงไทย #MusicTop40 http://t.co/9ZoI1GuO 21 95.5 เอฟเอ็ม เวอร์จิ้นฮิตซ์ ชาร์ตท็อป 40 5 95.5 เอฟเอ็ม เวอร์จิ้นฮิตซ์ เดอะฮิต 100 เคาน์ดาวน์ออฟ 2013100 อันดับเพลงฮิตซ์ประจำปี 2013 คลื่น 95 5 FM Virginhitz 19
# เดดบายซันไรส์
เดดบายซันไรส์ (เดิมชื่อ Snow White Tan) เป็นซูเปอร์กรุปร็อกสัญชาติอเมริกันที่ก่อตั้งในลอสแอนเจลิส รัฐแคลิฟอร์เนียใน ค.ศ. 2005 โดยเชสเตอร์ เบนนิงตัน นักร้องที่เป็ที่รู้จักจากการเป็นนักร้องนำในลิงคินพาร์ก วงนี้ยังปรากอบด้วยอาเมียร์ เดแรก, ไรอัน ชัก, แบรนดอน เบลสกี, อีเลียส แอนดรา และแอนโทนี "ฟู" แวลคิกจากจูเลียน-เคและออร์จี เอาต์ออฟแอชเชส อัลบั้มสตูดิโอเปิดตัวของวง ออกจำหน่ายทั่วโลกในวันที่ 13 ตุลาคม ค.ศ. 2009

ประวัติ

 สมาชิก 
 เชสเตอร์ เบนนิงตัน – นักร้องนำ 
 อาเมียร์ เดแรก – กีตาร์นำ 
 ไรอัน ชัก – กีตาร์จังหวะ, ร้องเสียงประสาน 
 อีเลียส แอนดรา – กลอง, เพอร์คัชชัน 
 แบรนดอน เบลสกี – กีตาร์เบส 
 แอนโทนี "ฟู" แวลคิก – คีย์บอร์ด, เครื่องสังเคราะห์เสียง 
 แฟรงก์ ซุมโม – กลอง 

เส้นเวลา

 ผลงาน 

 สตูดิโออัลบั้ม 
+ รายชื่อสตูดิโออัลบั้ม และอันดับสูงสุดในชาร์ต ชื่ออัลบั้ม รายละเอียด อันดับสูงสุดในชาร์ต US USAlt. USRock AUT FRA GER JPN NLD SWI UK Out of Ashes ออกจำหน่าย: 13 ตุลาคม ค.ศ. 2009
 ค่ายเพลง: วอร์เนอร์บราเธอร์ส
 รูปแบบ: แผ่นซีดี, ดิจิทัลดาวน์โหลด 29  9  5  11  109  5  16  82  18  74

 ซิงเกิล 
+ รายชื่อซิงเกิล แสดงอันดับสูงสุดในชาร์ต ปีที่ออกจำหน่าย และชื่ออัลบั้ม ชื่อซิงเกิล ปี อันดับสูงสุดในชาร์ต อัลบั้ม USAdult USAlt. USMain. Rock USRock GER JPNHot "Crawl Back In" 2009 —  23  11  22  66  — Out of Ashes "Let Down" —  —  —  —  —  — "Fire" —  —  —  —  —  47 "—" หมายถึง ผลงานที่ไม่ติดชาร์ต หรือไม่ได้ออกจำหน่ายในภูมิภาคนั้น

 ซิงเกิลโปรโมต 
+ รายชื่อซิงเกิลโปรโมต แสดงปีที่ออกจำหน่าย และชื่ออัลบั้ม ชื่อ ปี อันดับสูงสุดในชาร์ต อัลบั้ม USAdult USMain. Rock "My Suffering" 2009 —  —Out of Ashes "Inside of Me" 2010 —  40 "Too Late" 39  —

 มิวสิกวิดีโอ 
+ รายชื่อมิวสิกวิดีโอ แสดงปีที่ออกเผยแพร่ และผู้กำกับ ชื่อ ปี ผู้กำกับ "Crawl Back In" 2009 P. R. Brown "Let Down" (Live)  "Let Down" P. R. Brown "Fire" 2010
# เขตนิชิ (ซัปโปโระ)
เขตนิชิ  เป็น1 ใน 10 เขตของนครซัปโปโระ เมืองหลวงของจังหวัดฮกไกโด มีขนาดพื้นที่ใหญ่เป็นอันดับสองรองจากเขตมินามิ ในเขตนี้เป็นที่ตั้งขององค์การและสถานพยาบาลทางการแพทย์ที่สำคัญ

 ภาพ